text: Efter nedrykning til 1. division: Bestyrelsen trækker sig
  06 maj 2011 kl. 13.02
  Bestyrelsen i Fredericia HK Elite har valgt at trække sig i kølvandet på klubbens nedrykning til 1. division i herrehåndbold.
  Som begrundelse skriver bestyrelsen:
  Det er desværre ikke lykkedes for FHK Elite af 2006 at skabe fundament for den kommende sæson og for fortsat drift, hvorfor bestyrelsen har valgt at trække sig.
  Sæsonen har budt på mange gode resultater, men alligevel har vi manglet de større sponsorater. Det har ikke været muligt at løfte endnu et hovedsponsorat, som var nødvendigt, skriver bestyrelsen i en pressemeddelelse.
  